
Здравейте, вчера ми връчиха акт за преминаване на червен светофар и съответно иззеха контролния ми талон. Понеже не бяха много усложливи исках да попитам:  

1. Дали евентуално може да се заплати по банков път и да отида директно да си взема талона от КАТ. 


2. Също така мога ли да си го получа веднага след плащане на глобата, понеже ми обясниха, че мога да го взема след месец? 


3. И последно, понеже автомобилът е регистриран на баща ми и не ми се разправя, има ли как да си платя без той да бъде уведомен и ангажиран по някакъв начин? Благодаря предварително!


 

Червен светофар
===============

 

Здравейте, Сашо,


да, може да се извърши плащане по банков път. Разпоредбите на чл. 157, ал. 6, 7 и 8 от Закона за движение по пътищата (ЗДвП) предвиждат, че при съставяне на акт за нарушение по този закон контролният талон се отнема и се връща на водача след изпълнение на задължението по чл. 190, ал. 3 от ЗДвП. Актът за нарушението заменя контролния талон за срок до един месец от издаването му. При връчване на наказателното постановление и доброволното заплащане на наложената глоба контролният талон се връща незабавно. Наказателното постановление заменя контролния талон за период от един месец след влизането му в сила, съответно решението или определението на съда при обжалване.


Поздрави,  

адв. Николина Митова  

тел. 0898 303092


